Foto: clickittefaq.com Hindistonning shimolidagi Kashmir shtatidagi tartibsizliklarda kamida 21 kishi halok bo‘ldi, 230 dan ortiq kishi jarohat oldi. Bu haqda shtat politsiyasi ma’lum qildi. Xavfsizlik kuchlari va "Xizb-ul-Mujahidin" ayirmachi guruhining 3 a’zosining yo‘q qilinishiga qarshi chiqayotgan mahalliy aholi o‘rtasidagi to‘qnashuvlar 8 iyulda boshlangandi. 9 iyulda politsiya bo‘limiga uyushtirilgan hujumdan keyin 3 nafar politsiyachi bedarak yo‘qolgandi. Jammu va Kashmir hukumati fuqarolarning o‘limi munosabati bilan afsus bildirdi va huquq-tartibot muassasalari tomonidan vakolatlarning chegaradan chiqishi holatlarini tergov qilishga va’da berdi. Kashmirdagi ayirmachi guruhlar 1980-yillardan beri Hindistondan mustaqil bo‘lish uchun qurolli kurash olib boradi. Hindiston hukumati jangarilarni qurol-aslaha bilan ta’minlashda Pokistonni ayblab keladi, Pokiston esa bu ayblovlarni rad etib keladi.